АҞӘА, лаҵарамза 24 – Sputnik, Бадраҟ Аҩӡба. Ақалақь аӡы алалара зыхҟьаз ашьхарахь инеиз ақәаршыҩ ауп ҳәа ҳкорреспондент Бадраҟ Аҩӡба иалҳәеит Амуниципалтә усбарҭа "Аҟәа ақалақь Ахадара акоммуналтә усбарҭа" аиҳабы Елена Атепина.
"Сухумка хыҵны ақалақь иалалеит. Аӡы рықәуп Титов имҩа, Лакоба имҩа. Ақалақь акоммуналтә нхамҩеи АҶА аусзуҩцәеи реицхыраарала аӡы ацӡрҭақәа арҭоит", — лҳәеит лара.
Лара иара убасгьы иазгәалҭеит ауааԥсыра хықәкыда аҩнқәа ирдәылымҵларц.